CELEX: 52021PC0076
Language: ga
Date: 2021-02-22 00:00:00
Title: Moladh le haghaidh CINNEADH ÓN gCOMHAIRLE lena n-údaraítear tús a chur leis an gcaibidlíocht maidir le comhaontú idir an tAontas Eorpach agus Panama faoi Airteagal XXVIII den Chomhaontú Ginearálta um Tharaifí agus Thrádáil 1994 maidir le tarraingt siar a tharaif-chuótaí EDT ar bhainne leachtach agus ar bhainne galaithe

AN COIMISIÚN EORPACH
            An Bhruiséil,22.2.2021
            COM(2021) 76 final
            Moladh le haghaidh
            CINNEADH ÓN gCOMHAIRLE 
            lena n-údaraítear tús a chur leis an gcaibidlíocht maidir le comhaontú idir an tAontas Eorpach agus Panama faoi Airteagal XXVIII den Chomhaontú Ginearálta um Tharaifí agus Thrádáil 1994 maidir le tarraingt siar a tharaif-chuótaí EDT ar bhainne leachtach agus ar bhainne galaithe
            
               
         
         
            
               MEABHRÁN MÍNIÚCHÁIN
            
            
               COMHTHÉACS AN TOGRA
            
            
               •Forais agus cuspóirí an togra
            
            
               Le teachtaireacht G/SECRET/45 dar dáta an 12 Lúnasa 2020, thug Panama fógra do Chomhaltaí EDT maidir lena rún a tharaif-chuótaí ar bhainne leachtach agus ar bhainne galaithe faoi línte taraife 0401.10.00, 0401.20.10, 0401.20.90, 0402.91.91, 0402.91.92, 0402.91.99, 0402.99.91, 0402.99.92 agus 0402.99.99 a tharraingt siar as a Sceideal Lamháltas CXLI, i gcomhréir leis an nós imeachta a leagtar síos in Airteagal XXVIII:1 den Chomhaontú Ginearálta um Tharaifí agus Trádáil 1994 (CGTT 1994). Ag an am céanna, chuir Panama in iúl go bhfuil sé faoi réir chun dul i mbun caibidlíochta agus chun dul i gcomhairle leis na Comhaltaí lena mbaineann (i.e. soláthróirí substaintiúla agus sealbhóirí an Chirt Caibidlíochta Tosaigh i dtaca leis na línte taraife lena mbaineann) de bhun Airteagal XXVIII CGTT 1994. Chuige sin, thíolaic Panama staitisticí allmhairiúcháin de réir tíre tionscnaimh ina gclúdaítear na trí bliana deireanacha a bhfuil sonraí ar fáil ina leith.
            
            
               
                  De réir Airteagal XXVIII de CGTT 1994, tá sé de cheart ag an Aontas Eorpach, ós é an Comhalta EDT é a bhfuil an Ceart Caibidlíochta Tosaigh aige i dtaca leis na línte taraife lena gcumhdaítear bainne galaithe (0402.91.91, 0402.91.92, 0402.91.99, 0402.99.91, 0402.99.92 agus 0402.99.99), agus ós soláthróir substaintiúil é i dtaca leis na línte taraife lena gcumhdaítear bainne leachtach (0401.10.00, 0401.20.10, 0401.20.90), tá sé de cheart aige cúiteamh iomchuí a chaibidliú le Panama, chun leibhéal ginearálta lamháltas a choimeád a bheidh fós chomh fabhrach céanna don trádáil d'ainneoin an athraithe atá beartaithe ag Panama. 
               
            
            
               De réir na Nósanna Imeachta Caibidlíochta faoi Airteagal XXVIII a ghlac Comhairle CGTT an 10 Samhain 1980
                  1
               , an 26 Deireadh Fómhair 2020, thíolaic an tAontas éileamh leasa, mar Chomhalta ag a bhfuil Ceart Caibidlíochta Tosaigh maidir le hítimí a chumhdaítear faoi CC 0402 agus mar Chomhalta ar soláthróir substaintiúil é, i dtaobh ítimí a chumhdaítear faoi CC 0401 10 agus 0401 20.
            
            
               Is é cuspóir an togra údarú a fháil ón gComhairle don Choimisiún tús a chur leis an gcaibidlíocht le Panama de bhun Airteagal XXVIII de CGTT 1994 chun cúiteamh leordhóthanach don Aontas a chomhaontú anois agus cinneadh déanta ag Panama lamháltais taraife áirithe ar bhainne leachtach agus ar bhainne galaithe a tharraingt siar as Sceideal Lamháltas CXLI.
            
            
               Tá an togra seo gan dochar do Mholadh an 29 Iúil 2015 (COM (2015) 369 final) ón gCoimisiún lena n‑údaraítear tús a chur le caibidlíocht faoi Airteagal XXIV:6 agus/nó XXVIII de CGTT 1994 le comhaltaí EDT a mhodhnaíonn a lamháltais taraife.
            
            
               •Comhsheasmhacht le forálacha beartais atá sa réimse beartais cheana
            
            
               
                  Tá an togra comhsheasmhach le beartas tráchtála an Aontais agus le rialacha na hEagraíochta Domhanda Trádála.
               
            
            
               •Comhsheasmhacht le beartais eile de chuid an Aontais
            
            
               
                  Neamhbhainteach.
               
            
            
               2.BUNÚS DLÍ, COIMHDEACHT AGUS COMHRÉIREACHT
            
            
               •Bunús dlí
            
            
               
                  Ní luann an Coimisiún an bunús dlí substainteach nuair a mholann sé don Chomhairle cinneadh a ghlacadh chun caibidlíocht maidir le comhaontú idirnáisiúnta a údarú. Dá bhrí sin, luafar Airteagal 218(3) agus Airteagal (4) mar bhunús dlí don togra seo. 
               
            
            
               •Coimhdeacht (i gcás inniúlacht neamheisiach) 
            
            
               
                  De réir Airteagal 5(3) de CAE, níl feidhm ag prionsabal na coimhdeachta i réimsí ina bhfuil inniúlacht eisiach ag an Aontas. Liostaítear an comhbheartas tráchtála i measc na réimsí ina bhfuil inniúlacht eisiach ag an Aontas in Airteagal 3 de CFAE. Baineann an chaibidlíocht faoi Airteagal XXVIII CGTT le hábhair a thagann faoin mbeartas trádála.
               
            
            
               •Comhréireacht
            
            
               Iarrtar ar an gComhairle sa Mholadh seo a údarú don Choimisiún tús a chur le caibidlíocht le Panama, thar ceann an Aontais, faoi Airteagal XXVIII de CGTT 1994. Thug Panama fógra do Chomhaltaí na hEagraíochta Domhanda Trádála maidir lena rún caibidlíocht a dhéanamh faoi Airteagal XXVIII de CGTT 1994 chun a tharaif‑chuótaí ar bhainne leachtach agus ar bhainne galaithe faoi línte taraife 0401.10.00, 0401.20.10, 0401.20.90, 0402.91.91, 0402.91.92, 0402.91.99, 0402.99.91, 0402.99.92 agus 0402.99.99 a tharraingt siar as a Sceideal Lamháltas CXLI. De réir rialacha EDT, tá sé de cheart ag an Aontas Eorpach, ós é an Comhalta EDT é a bhfuil an Ceart Caibidlíochta Tosaigh aige i dtaca leis na línte taraife lena gcumhdaítear bainne galaithe (0402.91.91, 0402.91.92, 0402.91.99, 0402.99.91, 0402.99.92 agus 0402.99.99) agus ós soláthróir substaintiúil é i dtaca leis na línte taraife lena gcumhdaítear bainne leachtach (0401.10.00, 0401.20.10, 0401.20.90), tá sé de cheart aige cúiteamh iomchuí a chaibidliú le Panama. Tá an moladh ón gCoimisiún atá beartaithe i gcomhréir le prionsabal na comhréireachta agus tá gá leis i bhfianaise na gcuspóirí a leagtar amach thuas.
            
         
         
            
               •An rogha ionstraime
            
            
               
                  Comhaontú idirnáisiúnta, sin é an t-aon ionstraim atá ar fáil chun an cuspóir a bhaint amach.. Dá bhrí sin, tá gá le húdarú chun tús a chur le caibidlíocht maidir le comhaontú idirnáisiúnta.
               
            
            
               3.TORTHAÍ AR MHEASTÓIREACHTAÍ EX POST, AR CHOMHAIRLIÚCHÁIN LEIS NA PÁIRTITHE LEASMHARA AGUS AR MHEASÚNUITHE TIONCHAIR
            
            
               •Meastóireachtaí ex post/seiceálacha oiriúnachta ar an reachtaíocht atá ann cheana
            
            
               
                  Neamhbhainteach.
               
            
            
               •Comhairliúcháin leis na páirtithe leasmhara
            
            
               
                  Neamhbhainteach. De réir rialacha na hEagraíochta Domhanda Trádála, ba cheart caibidlíocht faoi Airteagal XXVIII de CGTT 1994 a dhéanamh faoi chuing an mhéid rúndachta is mó is féidir.
               
            
            
               •Bailiú agus úsáid saineolais
            
            
               
                  Neamhbhainteach.
               
            
            
               •Measúnú tionchair
            
            
               
                  Neamhbhainteach.
               
            
            
               •Oiriúnacht rialála agus simpliú
            
            
               
                  Neamhbhainteach.
               
            
            
               •Cearta bunúsacha
            
            
               
                  Neamhbhainteach.
               
            
            
               4.IMPLEACHTAÍ BUISÉADACHA
            
            
               
                  Neamhbhainteach.
               
            
            
               5.EILIMINTÍ EILE
            
            
               •Pleananna cur chun feidhme agus socruithe faireacháin, meastóireachta agus tuairiscithe
            
            
               
                  Neamhbhainteach.
               
            
         
         
            
               •Doiciméid mhíniúcháin (le haghaidh treoracha)
            
            
               
                  Neamhbhainteach.
               
            
            
               •Míniúchán mionsonraithe ar fhorálacha sonracha an togra
            
            
               
                  Neamhbhainteach.
               
            
            
               Moladh le haghaidh
            
            
               CINNEADH ÓN gCOMHAIRLE
            
            
               lena n-údaraítear tús a chur leis an gcaibidlíocht maidir le comhaontú idir an tAontas Eorpach agus Panama faoi Airteagal XXVIII den Chomhaontú Ginearálta um Tharaifí agus Thrádáil 1994 maidir le tarraingt siar a tharaif-chuótaí EDT ar bhainne leachtach agus ar bhainne galaithe
            
            
               TÁ COMHAIRLE AN AONTAIS EORPAIGH,
            
            
               
                  Ag féachaint don Chonradh ar Fheidhmiú an Aontais Eorpaigh, agus go háirithe Airteagal 218(3) agus (4) de, 
               
               
                  Ag féachaint don mholadh ón gCoimisiún Eorpach, 
               
               
                  De bharr an mhéid seo a leanas,
               
            
            
               (1)Thug Panama fógra do Chomhaltaí na hEagraíochta Domhanda Trádála (‘EDT’) an 12 Lúnasa 2020 maidir lena rún caibidlíocht a thionscnamh faoi Airteagal XXVIII den Chomhaontú Ginearálta um Tharaifí agus Trádáil 1994 (‘CGTT 1994’) d'fhonn a tharaif‑chuótaí ar bhainne leachtach agus ar bhainne galaithe faoi línte taraife 0401.10.00, 0401.20.10, 0401.20.90, 0402.91.91, 0402.91.92, 0402.91.99, 0402.99.91, 0402.99.92 agus 0402.99.99 a tharraingt siar as a Sceideal Lamháltas CXLI, i gcomhréir leis an nós imeachta a leagtar síos in Airteagal XXVIII:1 de CGTT 1994.
            
            
               (2)Chuir an tAontas a éileamh leasa in iúl do Phanama an 26 Deireadh Fómhair 2020 mar Chomhalta EDT a bhfuil Ceart Caibidlíochta Tosaigh aige i dtaca leis na línte taraife lena gcumhdaítear bainne galaithe agus, mar sholáthróir substaintiúil, i dtaca leis na línte taraife lena gcumhdaítear bainne leachtach, maidir leis na lamháltais atá ina n‑ábhar caibidlíochta agus comhairliúcháin faoi Airteagal XXVIII de CGTT 1994.
            
            
               (3)Dá bhrí sin, ba cheart a údarú don Choimisiún tús a chur le caibidlíocht le Panama faoi Airteagal XXVIII de CGTT 1994 chun cúiteamh leordhóthanach don Aontas a chomhaontú anois agus cinneadh déanta ag Panama lamháltais taraife áirithe ar bhainne leachtach agus ar bhainne galaithe a tharraingt siar as Sceideal Lamháltas CXLI,
            
            
               TAR ÉIS AN CINNEADH SEO A GHLACADH: 
            
            
               Airteagal 1
            
            
               Údaraítear leis seo don Choimisiún comhaontú a chaibidliú, thar ceann an Aontais, le Panama, de bhun Airteagal XXVIII de CGTT 1994 le haghaidh cúiteamh iomchuí anois agus cinneadh déanta ag Panama cuótaí ar bhainne leachtach agus ar bhainne galaithe faoi línte taraife 0401.10.00, 0401.20.10, 0401.20.90, 0402.91.91, 0402.91.92, 0402.91.99, 0402.99.91, 0402.99.92 agus 0402.99.99 a tharraingt siar as a Sceideal Lamháltas CXLI.
            
            
               Airteagal 2
            
            
               Leagtar amach na treoracha caibidlíochta san Iarscríbhinn.
            
            
               Airteagal 3
            
         
         
            
               
                  Déanfar an chaibidlíocht i gcomhairle leis an gCoiste um an mBeartas Trádála.
               
            
            
               Airteagal 4 
            
            
               
                  Dírítear an cinneadh seo chuig an gCoimisiún.
               
            
            
               Arna dhéanamh sa Bhruiséil
            
            
               
                     Thar ceann na Comhairle
               
               
                     An tUachtarán
               
            
         
         
            
                  
                     (1)
                  
                        Treoirlínte a glacadh an 10 Samhain 1980, doiciméad C/113 agus doiciméad C/113/Corr.1 ar doiciméid CGTT iad, BISD 27S/26-28 CGTT.
               
            
      
    ---documentbreak--- 
      
         
               AN COIMISIÚN EORPACH
            An Bhruiséil,22.2.2021
            COM(2021) 76 final
            IARSCRÍBHINN 
            a ghabhann leis an
            Moladh le haghaidhCINNEADH ÓN gCOMHAIRLE
            lena n-údaraítear tús a chur leis an gcaibidlíocht maidir le comhaontú idir an tAontas Eorpach agus Panama faoi Airteagal XXVIII den Chomhaontú Ginearálta um Tharaifí agus Thrádáil 1994 maidir le tarraingt siar a tharaif-chuótaí EDT ar bhainne leachtach agus ar bhainne galaithe
            
               
         
         
            
               IARSCRÍBHINN 
            
            
               ·Ó chinn Panama a tharaif‑chuótaí ar bhainne leachtach agus ar bhainne galaithe faoi línte taraife 0401.10.00, 0401.20.10, 0401.20.90, 0402.91.91, 0402.91.92, 0402.91.99, 0402.99.91, 0402.99.92 agus 0402.99.99 a tharraingt siar as a Sceideal Lamháltas CXLI, déanfaidh an Coimisiún comhaontú a chaibidliú le Panama de bhun Airteagal XXVIII de CGTT 1994
                  1
               .
            
            
               ·Déanfaidh an Coimisiún an chaibidlíocht, d’fhonn cúiteamh leordhóthanach a chomhaontú le Panama anois agus cinneadh déanta ag Panama a tharaif‑chuótaí ar bhainne leachtach agus ar bhainne galaithe a tharraingt siar as a Sceideal Lamháltas CXLI. 
            
            
               ·Leanfaidh an Coimisiún d’fhorálacha ábhartha EDT, go háirithe Airteagal XXVIII de CGTT 1994 agus an doiciméad dar teideal Understanding on the Interpretation of Article XXVIII of the General Agreement on Tariffs and Trade 1994 [Tuiscint maidir le Léirmhíniú Airteagal XXVIII den Chomhaontú Ginearálta um Tharaifí agus Trádáil 1994]
                  2
               .
            
            
               ·Tuairisceoidh an Coimisiún toradh na caibidlíochta don Chomhairle agus, i gcás inarb iomchuí, tabharfaidh sé tuairisc maidir le haon fhadhb a thiocfadh chun cinn le linn na caibidlíochta.
            
            
         
         
            
                  
                     (1)
                  
                        https://www.wto.org/english/docs_e/legal_e/gatt47_01_e.htm.
               
               
                  
                     (2)
                  
                        https://www.wto.org/english/docs_e/legal_e/12-28_e.htm.